KOM-teatteri

KOM-teatteri on vuonna 1971 Helsingissä perustettu teatteri, joka sijaitsee Helsingin Ullanlinnassa. Ennen perustamistaan se vaikutti vuoden ajan itsenäisenä ryhmänä Svenska Teaternin sisällä. KOM-teatteri on toiminut myös musiikkiryhmänä ja se kuuluu Suomessa 1970-luvulla vaikuttaneen poliittisen laululiikkeen merkittävimpiin nimiin yhdessä Agit Propin kanssa. KOM-teatteri on julkaissut yhteensä 12 studioalbumia. Niistä tunnetuimpia ovat 1970-luvun alkupuoliskolla tehdyt levytykset, jotka sisältävät poliittisia ja työväenlauluja. Myöhemmät albumit koostuvat lähinnä teatterimusiikista. == Historia == KOM-teatteri perustettiin alun perin kiertäväksi teatteriksi ja sen yhtenä päämääränä oli tavoittaa laitosteatterin ulkopuolelle jäävä yleisö. Vakituiset tilat KOM-teatteri hankki vuonna 1978. Nykyiset tilat Helsingin Kapteeninkadulla ovat olleet käytössä vuodesta 1984. Teatterinjohtajana toimi vuosina 1979–2014 Pekka Milonoff. Elokuussa 2014 teatterinjohtajana aloitti näyttelijä Juho Milonoff, aisaparinaan ohjaaja Lauri Maijala, jonka kanssa he yhdessä vastasivat teatterin taiteellisesta linjasta loppuvuoteen 2018 asti, jolloin Lauri Maijala siirtyi ohjaajaksi Helsingin kaupunginteatteriin. Tämän jälkeen KOM-teatterin teatterinjohtajana toimi Juho Milonoff. Vuoden 2021 alusta KOM-teatterin taiteellinen johtaja on Lauri Maijala. Vuoden 2024 alussa taiteellisena johtajana aloittaa Susanna Airaksinen. KOM-teatterilla on kaksi näyttämöä: varsinainen teatterisali, jossa on noin 300 paikkaa sekä elokuussa 2018 uudistettu KOM-aula eli aulanäyttämö. Aulanäyttämön ohjelmisto koostuu konserteista, näytelmistä ja erilaisista keskusteluilloista. Teatterisalin ohjelmistossa on vuosien varrella ollut klassikkonäytelmiä, romaanien näytelmäsovituksia sekä uusia kotimaisia näytelmiä ja esityksiä. KOM-teatteri on esittänyt muun muassa Anton Tšehovin, Bertolt Brechtin ja Väinö Linnan tuotantoa. Lisäksi ohjelmistoon on kuulunut useita Kaj Chydeniuksen tuottamia musiikkinäytelmiä ja Reko Lundanin kirjoittamia ja ohjaamia näytelmiä. 1970-luvun tunnettuja KOM-teatterilaisia ovat muun muassa Kaisa Korhonen, Sulevi Peltola, Rea Mauranen, Erkki Saarela, Heikki Kinnunen, Tapio Aarre- Ahtio ja Sinikka Sokka. Vuonna 1999 Suomen teatterit ry valitsi KOM-teatterin vuoden teatteriksi. Järjestön mukaan vuoden teatteriksi nostetaan suomalainen esittävän taiteen toimija, "joka on erityisen ansioitunut toiminnassaan tuottamalla elämyksiä yleisölleen, toimimalla viihtyisänä työyhteisönä henkilökunnalleen, edistämällä paikkakuntansa kulttuurielämää tai toteuttamalla muuta erityisen merkittävää tehtävää toimintaympäristössään." Estradilla: KOM-teatteri 35 v on televisio-ohjelma, joka sai ensiesityksensä Yle TV2:n Estradilla-sarjassa joulukuussa 2007. Ohjelma on kooste Helsingin Kulttuuritalolla 14.–15. tammikuuta 2006 järjestetyistä Porvari valvoo -nimisistä juhlakonserteista. Niissä esitettiin lauluja ja näytelmäkatkelmia KOM-teatterin 35-vuotiselta taipaleelta. Taltiointi oli tarkoitettu alun perin teatterin omaan käyttöön, mutta kun Helsingin Sanomat julkaisi mittavan ja ylistävän arvion juhlakonserteista, herätti se myös Yleisradion kiinnostuksen."Paljon terveisiä porvarille", Helsingin Sanomat, 16.1.2006. Tuotannon ohjasi Erkki Pohjanheimo."Porvari ei enää nuku", Seura 51-52/2007.Anna 51-52/2007 Keväällä 2013 Like-kustantamo julkaisi Anneli Ollikaisen ja Katri Tanskasen toimittaman KOM-kirjan, jossa KOM-teatterin vuosikymmenistä kirjoittavat toimittaja Anneli Ollikainen, teatterintutkija Katri Tanskanen, Teatterin tiedotuskeskuksen TINFOn johtaja Hanna Helavuori ja teatterikriitikko Maria Säkö. Elokuussa 2018 Yle tuotti dokumenttiohjelman Veriruusut: Vaieta ei voi, jossa seurataan KOM-teatterin Veriruusut-näytelmän työryhmän matkaa Tampereen teatterikesään. Veriruusut-näytelmä perustuu kirjailija Anneli Kannon romaaniin, josta Lauri Maijala dramatisoi ja ohjasi näytelmän KOM-teatteriin keväällä 2018. Elokuussa 2018 näytelmä esitettiin Tampereen teatterikesän pääohjelmistossa. Vuonna 2021 KOM-teatteri vietti 50-vuotisjuhlavuottaan. == Näyttelijät == Vuonna 2018 KOM-teatterissa olivat kiinnitettynä näyttelijät Vilma Melasniemi, Juho Milonoff, Niko Saarela ja Eeva Soivio Tunnettu pitkäaikainen näyttelijä Marja Packalén jäi eläkkeelle keväällä 2012. Näyttelijä Pekka Valkeejärvi oli osa KOM-teatterin ensemblea kuolemaansa asti. KOM-teatterin näyttelijöinä ovat työskennelleet muun muassa Kati Outinen, Ona Kamu, Vieno Saaristo, Pauli Poranen, Laura Malmivaara, Hannu-Pekka Björkman, Tiina Lymi, Sari Mällinen, Kari Hietalahti, Jani Volanen ja Eero Aho. === Entisiä näyttelijöitä === *Tapio Aarre-Ahtio (1975–) *Eero Aho (1991–) *Kari Hakala (1983–) *Santeri Kinnunen (1991–) *Juhani Laitala (1975–) *Pekka Milonoff *Juha Muje (1981–) *Juha Mäkelä (1975–) *Marja Packalén (1981–) *Sulevi Peltola *Vesa Repo (–1983) *Markku Toikka (1981–) *Kirsti Wallasvaara (1975–1981, 1983–) == Tuotanto vuosina 1971-2001 == * Työstä ja taistelusta (1971) * Riistäjän lait (1971) * Suomen kuningas (1971) * Iltamat / Yrjö Nipanen (1971) * Löytöretki (1971) * Alhaisolauluja (1972) * Välirauha (1972) * Salakauppoja (1972) * Avaruuslintu (1973) * Torpedo (1973) * Kaamos (1973) * Kaikki muuttuu (1974) * Tervahanhi (1974) * Lauluja Kalevalasta (1974) * Ruukin jaloissa (1974) * Optimistinen tragedia (1975) * Syyttäjät (1975) * Älä tuhlaa aikaa (1975) * Ajopuu (1975) * Rosa Luxemburg (1975) * Rouva Carrarin kiväärit (1975) * Kullervo (1975) * Postimestari (1976) * Suomi-neiti ja kosijat (1976) * Pihapuu (1976) * Puulintujen vuolija (1976) * Onnela (1976) * Oodi Kuuballe (1977) * Narrit (1977) * Äidinpelto (1977) * Suurkonsertti (1977) * Kerjäläisooppera (1978) * Punakurjet (1978) * Ihmisen huuto (1978) * Etappi (1978) * Maailma on vasta nuori (1978) * Pohjantähti (1979) * Kolme sisarta (1979) * Kauppamatkustajan kuolema (1979) * Särjetty viulu (1979) *Työn jälkiä (1980) *Myrsky (1980) *Maratontanssit (1981) *VIimeinen kukkahuivi (1981) *Kullervo (1981) *Me poimijat (1982) *Kuolemanlaiva (1982) *Mysterio buffo (1982) *Avattu ovi (1982) *Tässä kylässä ei ole varkaita (1982) *Betoniyö (1982) *Salaisimmat sävelet (1982) *Lähempänä kevättä, lähempänä kevättä (1983) *Jussi laisdastlaitaan ja Pedro papumaha (1983) *Kuivin jaloin (1983) *Saatana saapuu Moskovaan (1983) *Kurhunainen (1983) *Neiti Julie (1983) *Juhannustanssit (1983) *Tänä iltana: Lola Blau (1983) *Töysihoitola Berliini (1984) *Lauluja kuusta ja muusta (1984) *Hävinneiden legenda (1985) *Lähtö ja kaipaus (1985) *Pystyyn haudattu (1986) *Se joka on vielä hengissä (1986) *Baal (1986) *Hätätila (1987) *Hissi (1987) *Jokaisella on tämänsä (1988) *Maailman tietä riittää (1988) *Rouva Ruusunen (1988) *K 2 (1988) *Pesärikko (1989) *Kissa mikrossa (1989) *Plasebo (1989) *Kolme sisarta (1990) *Variksen veli (1991) *Roberto Zucco (1991) *Sevillan parturi / Figaron häät (1992) *Jules ja Jim (1992) *Family affairs (1993) *Armas Härmä ja jumalten liha (1993) *Se ainoa oikea (1994) *Bronks (1994) *Iänmaallinen ilta (1994) *Elefanttimies (1995) *Rikos ja rakkaus (1995) *Budabest bengal tigers (1996) *Juoksuaika (1996) *Kirsikkapuisto (1997) *Rikos ja rangaistus (1997) *Tulkaa tytöt takaisin (1998) *Aina joku eksyy (1998) *Isänmaallinen ilta 2 (1998) *Kohtauksia eräästä avioliitosta (1999) *Mikä ihana päivä (1999) *Suomies ei nuku (2000) *Teillä ei ollut nimiä (2001) == Diskografia == === Albumit === * Porvari nukkuu huonosti (1971) * Kansainvälinen (1972) * Torpedo (1973) * Kaikki muuttuu (1974) * Älä tuhlaa aikaa (Kom-kvartetin nimellä, 1975) * Väinämöisen soitto ( Kom-kvartetin nimellä yhdessä Agit Propin kanssa, 1977) * Vapauden kaiho (1979) * Haittaako järki? – Kom-teatterin lauluja vuosilta 1982–83 (1985) * On matkaa jatkettava (1986) * Lähtö ja kaipaus (1988) * Jokaisella on tämänsä – Saarikoskea Kom- teatterissa (1988) * Tuulisella terassilla (1991) * KOM-teatterin joulu (2003) * 35 vuotta lauluja (2006, kokoelma) === Singlet === * Kalliolle kukkulalle (1972) * On suuri sun rantas autius (1973) * En voi sua unhoittaa poies (1974) * Hävinneen muisto (1974) * Serenadi (1990) * Mirabeaun silta (1992) === EP- levyt === * KOM-teatteri (1986) ==Lähteet== ;A Eero Aho - Pedro Ahumada ;B Ida-Lotta Backman - Hannu-Pekka Björkman ;C Kaj Chydenius - Kalle Chydenius ;E Samuli Edelmann ;F Ana-Yrsa Falenius ;H Kari Hakala - Kari Hietalahti - Kalle Holmberg - Marjorita Huldén ;K Ria Kataja - Heikki Kinnunen - Santeri Kinnunen - Kaisa Korhonen - Marja-Leena Kouki - Matleena Kuusniemi ;M Rea Mauranen - Vilma Melasniemi - Eero Milonoff - Juho Milonoff - Pekka Milonoff - Juha Muje - Sari Mällinen ;L Juhani Laitala - Tapio Liinoja - Tiina Lymi ;O Kati Outinen ;P Heikki Paavilainen - Marja Packalén - Saara Pakkasvirta - Sanna-Kaisa Palo - Hannu Pelkonen - Sulevi Peltola - Pauli Poranen - Rose-Marie Precht ;R Taisto Reimaluoto - Vesa Repo ;S Erkki Saarela - Niko Saarela - Vieno Saaristo - Elsa Saisio - Pirkko Saisio - Eeva Soivio - Sinikka Sokka ;T Liisi Tandefelt - Markku Toikka ;U Liisa Urpelainen ;V Pekka Valkeejärvi - Matti Varjo - Tuula Väänänen ;W Kirsti Wallasvaara - Tom Wentzel Luokka:Helsingin teatterit Luokka:Suomalaiset lauluyhtyeet Luokka:Työväenmusiikki Luokka:Ullanlinna